stanford-oval/wikipedia huggingface dataset:
การประชุมสภาแห่งชาติพรรคคอมมิวนิสต์จีนครั้งที่ 18

| --- | --- |

วันที่: 8–14 พฤศจิกายน ค.ศ. 2012 (7 วัน)
ที่ตั้ง: มหาศาลาประชาชน ปักกิ่ง ประเทศจีน
ผู้เข้าร่วม: ผู้แทน 2,268 คน
ผล: การเลือกคณะกรรมาธิการกลางชุดที่ 18 และคณะกรรมการสอบวินัยส่วนกลางชุดที่ 18
ภาพยนตร์: www.xinhuanet.com/english/special/18cpcnc/topnews.htm
การประชุมสภาแห่งชาติพรรคคอมมิวนิสต์จีนครั้งที่ 18 (จีน: 中国共产党第十八次全国代表大会) จัดขึ้นระหว่างวันที่ 8–14 พฤศจิกายน ค.ศ. 2012 ณ มหาศาลาประชาชน กรุงปักกิ่ง ด้วยข้อจำกัดเรื่องวาระการดำรงตำแหน่งและอายุ ทำให้สมาชิกคณะกรรมาธิการสามัญประจำกรมการเมืองที่ทรงอำนาจจำนวน 7 ใน 9 คนเกษียณอายุในระหว่างการประชุมครั้งนี้ รวมถึงหู จิ่นเทา ซึ่งถูกแทนที่โดยสี จิ้นผิง ในตำแหน่งเลขาธิการพรรคคอมมิวนิสต์จีน การประชุมได้เลือกคณะกรรมาธิการกลางพรรคคอมมิวนิสต์จีนชุดที่ 18 และลดจำนวนที่นั่งในคณะกรรมาธิการสามัญประจำกรมการเมืองจาก 9 เป็น 7 ที่นั่ง
สมาชิกคณะกรรมาธิการสามัญประจำกรมการเมืองทั้ง 7 คนที่ได้รับเลือกในระหว่างการประชุม ได้แก่ สี จิ้นผิง, หลี่ เค่อเฉียง, จาง เต๋อเจียง, ยฺหวี เจิ้งเชิง, หลิว ยฺหวินชาน, หวัง ฉีชาน และจาง เกาลี่ ในจำนวนนี้ ห้าคนถูกระบุว่ามีความสัมพันธ์ใกล้ชิดหรือได้รับประโยชน์จากการอุปถัมภ์ของเจียง เจ๋อหมิน อดีตผู้นำพรรค ผู้ซึ่งมีรายงานว่ามีอิทธิพลอย่างมากในการกำหนดองค์ประกอบของคณะกรรมธิการสามัญชุดใหม่ มีเพียงหลี่ เค่อเฉียง และหลิว ยฺหวินชาน เท่านั้นที่เป็นสมาชิกของถวนไพ่
การประชุมสภาแห่งชาติพรรคคอมมิวนิสต์จีนครั้งที่ 12

| --- | --- |
ธงพรรคคอมมิวนิสต์จีนก่อน ค.ศ. 1996
วันที่: 1–11 กันยายน ค.ศ. 1982 (10 วัน)
ที่ตั้ง: มหาศาลาประชาชน ปักกิ่ง ประเทศจีน
ผู้เข้าร่วม: ผู้แทน 1,600 คน
ผล: การเลือกคณะกรรมาธิการกลางชุดที่ 12 และคณะกรรมการสอบวินัยส่วนกลางชุดที่ 12
การประชุมสภาแห่งชาติพรรคคอมมิวนิสต์จีนครั้งที่ 12 (จีน: 中国共产党第十二次全国代表大会) จัดขึ้นระหว่างวันที่ 1 ถึง 11 กันยายน ค.ศ. 1982  หลังการประชุมสภาแห่งชาติพรรคคอมมิวนิสต์จีนครั้งที่ 11 และก่อนการประชุมสภาแห่งชาติพรรคคอมมิวนิสต์จีนครั้งที่ 13 ตรงกับช่วงเวลาที่เติ้ง เสี่ยวผิง ผู้นำสูงสุด ดำรงตำแหน่งประธานคณะกรรมาธิการที่ปรึกษาส่วนกลาง เส้นทางสู่การปฏิรูปประเทศให้ทันสมัยผ่านระบบสังคมนิยมได้รับการวางรากฐาน ผู้แทน 1,600 คนและผู้แทนสำรอง 160 คนเข้าร่วมประชุมในนามสมาชิกพรรค 39.65 ล้านคน
สุนทรพจน์

ในการประชุมสภาแห่งชาติครั้งที่ 12 หู เย่าปัง ได้กล่าวถึงแนวคิดทางการทูตของจีนที่เรียกว่า "หลักห้าประการในการอยู่ร่วมกันอย่างสันติ" โดยระบุว่า "จีนยึดมั่นในนโยบายต่างประเทศที่เป็นอิสระ และพัฒนาความสัมพันธ์กับประเทศอื่น ๆ ภายใต้การชี้นำของหลักห้าประการในการอยู่ร่วมกันอย่างสันติ" ตามที่หูได้กล่าวไว้ในรายงานของเขาว่า "จีนจะไม่ยอมพึ่งพาประเทศใหญ่หรือกลุ่มประเทศใด ๆ และจะไม่ยอมอยู่ใต้อิทธิพลของประเทศใหญ่ใด ๆ [...] หลักห้าประการในการอยู่ร่วมกันอย่างสันตินั้นนำสามารถไปประยุกต์ใช้กับความสัมพันธ์ของเราที่มีต่อประเทศต่าง ๆ ทั้งหมด รวมถึงประเทศสังคมนิยมด้วย"
การประชุมสภาแห่งชาติพรรคคอมมิวนิสต์จีนครั้งที่ 19

| --- | --- |
ธงพรรคคอมมิวนิสต์จีน
วันที่: 18–24 ตุลาคม ค.ศ. 2017 (6 วัน)
ที่ตั้ง: มหาศาลาประชาชน ปักกิ่ง ประเทศจีน
ผู้เข้าร่วม: ผู้แทน 2,280 คน
ผล: การเลือกตั้งคณะกรรมาธิการกลางชุดที่ 19 และคณะกรรมการสอบวินัยส่วนกลางชุดที่ 19
ภาพยนตร์: 19th.cpcnews.cn 
การประชุมสภาแห่งชาติพรรคคอมมิวนิสต์จีนครั้งที่ 19 (จีน: 中国共产党第十九次全国代表大会) เรียกโดยทั่วไปว่า ฉือจิ่วต้า (จีน: 十九大 ) จัดขึ้น ณ มหาศาลาประชาชน กรุงปักกิ่ง ระหว่างวันที่ 18 ถึง 24 ตุลาคม ค.ศ. 2017 ผู้แทน 2,280 คนได้รับเลือกให้เป็นตัวแทนของสมาชิกพรรคที่คาดการณ์ว่ามีจำนวนประมาณ 89 ล้านคน การเตรียมการสำหรับการประชุมสภาแห่งชาติครั้งที่ 19 เริ่มขึ้นใน ค.ศ. 2016 และสิ้นสุดลงด้วยการประชุมเต็มคณะของคณะกรรมาธิการกลางเพียงไม่กี่วันก่อนการประชุม ใน ค.ศ. 2016 องค์กรพรรคระดับท้องถิ่นและมณฑลได้เริ่มเลือกผู้แทนเข้าร่วมการประชุมสภาแห่งชาติตลอดจนรับและแก้ไขเอกสารของพรรค ต่อมาได้มีการจัดการประชุมสภาแห่งชาติพรรคคอมมิวนิสต์จีนครั้งที่ 20 ขึ้น
ระหว่างการประชุม อุดมการณ์ชี้นำใหม่ที่เรียกว่า "ความคิดของสี จิ้นผิงว่าด้วยสังคมนิยมกับอัตลักษณ์จีนสำหรับสมัยใหม่" ได้ถูกบรรจุลงในธรรมนูญของพรรค ถือเป็นครั้งแรกนับตั้งแต่ความคิดของเหมา เจ๋อตง ที่ผู้นำพรรคที่ยังมีชีวิตอยู่ได้บรรจุอุดมการณ์ที่ตั้งชื่อตามตนเองไว้ในธรรมนูญพรรค การประชุมครั้งนี้ยังเน้นย้ำถึงการเสริมสร้างสังคมนิยมอัตลักษณ์จีน การสร้างพรรค หลักนิติธรรมแบบสังคมนิยม และการกำหนดกรอบเวลาที่ชัดเจนสำหรับการบรรลุเป้าหมายพัฒนา เช่น การสร้างสังคมพอเพียง และการบรรลุเป้าหมาย "การปฏิรูปสังคมนิยมให้ทันสมัย" นอกจากนี้ยังกล่าวถึงการกระตุ้นให้จีนมีบทบาทที่สำคัญยิ่งขึ้นในระดับนานาชาติ การประชุมครั้งนี้ยังโดดเด่นในเรื่องการรวบรวมอำนาจภายใต้การนำของสี จิ้นผิงอีกด้วย
การประชุมสภาแห่งชาติครั้งที่ 19 ได้ให้การรับรองรายชื่อสมาชิกคณะกรรมการสอบวินัยส่วนกลางและเลือกคณะกรรมาธิการกลาง ซึ่งคณะกรรมาธิการกลางได้อนุมัติสมาชิกกรมการมืองและคณะกรรมาธิการสามัญประจำกรมการเมือง สมาชิกคณะกรรมาธิการสามัญประจำกรมการเมืองชุดที่ 18 จำนวน 5 คนได้พ้นจากตำแหน่งเนื่องจากถึงวัยเกษียณ และมีการแต่งตั้งสมาชิกใหม่ 5 คนเข้าร่วมคณะกรรมาธิการสามัญชุดที่ 19 ได้แก่ ลี่ จ้านชู, วัง หยาง, หวัง ฮู่หนิง, จ้าว เล่อจี้ และหัน เจิ้ง
การประชุมสภาแห่งชาติพรรคคอมมิวนิสต์จีนครั้งที่ 15

| --- | --- |
ธงพรรคคอมมิวนิสต์จีน
วันที่: 12–18 กันยายน ค.ศ. 1997 (6 วัน)
ที่ตั้ง: มหาศาลาประชาชน ปักกิ่ง ประเทศจีน
ผู้เข้าร่วม: ผู้เแทน 2,048 คน
ผล: การเลือกคณะกรรมาธิการกลางชุดที่ 15 และคณะกรรมการสอบวินัยส่วนกลางชุดที่ 15
การประชุมสภาแห่งชาติพรรคคอมมิวนิสต์จีนครั้งที่ 15 (จีน: 中国共产党第十五次全国代表大会) จัดขึ้นที่กรุงปักกิ่ง ระหว่างวันที่ 12 ถึง 18 กันยายน ค.ศ. 1997 จัดขึ้นต่อจากการประชุมสภาแห่งชาติพรรคอมมิวนิสต์จีนครั้งที่ 14 และก่อนการประชุมสภาแห่งชาติพรรคคอมมิวนิสต์จีนครั้งที่ 16 ผู้แทน 2,048 คนและผู้แทนที่ได้รับเชิญพิเศษ 60 คนเป็นตัวแทนของสมาชิกพรรคประมาณ 59 ล้านคน
การประชุมได้เลือกคณะกรรมการาธิกลางพรรคคอมมิวนิสต์จีนชุดที่ 15 จำนวน 344 คน รวมทั้งคณะกรรมการสอบวินัยส่วนกลางจำนวน 115 คน การเปลี่ยนแปลงสมาชิกครั้งนี้เป็นผลให้สมาชิกพรรคคอมมิวนิสต์จีนมีอายุเฉลี่ยใหม่คือ 55 ปี และมีสัดส่วนสมาชิกที่มีวุฒิการศึกษาในระดับอุดมศึกษาสูงถึง ร้อยละ 92.4 เจียง เจ๋อหมิน ได้รับการเลือกเป็นเลขาธิการพรรคคอมมิวนิสต์จีนและประธานคณะกรรมการการทหารส่วนกลางอีกครั้ง
การแก้ไขรัฐธรรมนูญ

รัฐธรรมนูญได้รับการแก้ไขเพื่อให้ทฤษฎีเติ้ง เสี่ยวผิงเป็นอุดมการณ์ชี้นำของพรรคคอมมิวนิสต์จีนร่วมกับลัทธิมากซ์–เลนินและความคิดเหมา เจ๋อตง เจียง เจ๋อหมิน ได้ประกาศในสุนทรพจน์ว่า "ความก้าวหน้าอย่างรอบด้านจะถูกนำมาใช้เพื่อสร้างสังคมนิยมอัตลักษณ์จีนตลอดคริสต์ศตวรรษที่ 21" และเรียกร้องให้มีการสถาปนาหลักนิติธรรมแบบสังคมนิยม
สภาแห่งชาติพรรคคอมมิวนิสต์จีน

ระวังสับสนกับ สภาประชาชนแห่งชาติ ของสาธารณรัฐประชาชนจีน
| สภาแห่งชาติพรรคคอมมิวนิสต์จีน 中国共产党全国代表大会 |
| --- | --- |
ตราสัญลักษณ์ของพรรคคอมมิวนิสต์จีน
ประเภท
ประเภท: การประชุมพรรค 
จำกัดวาระ: 5 ปี
ผู้บริหาร
บริหาร: ธรรมนูญพรรคคอมมิวนิสต์จีน 
เขตอำนาจ: พรรคคอมมิวนิสต์จีน 
ที่ประชุม

มหาศาลาประชาชน ปักกิ่ง ประเทศจีน
สภาแห่งชาติพรรคคอมมิวนิสต์จีน ( จีน: 中国共产党全国代表大会; พินอิน: Zhōngguó Gòngchǎndǎng Quánguó Dàibiǎo Dàhuì; แปลตรงตัว: การประชุมผู้แทนระดับชาติของพรรคคอมมิวนิสต์จีน) เป็นการประชุมพรรคที่จัดขึ้นทุกห้าปี สภาแห่งชาติเป็นองค์การสูงสุดอย่างเป็นทางการภายในพรรคคอมมิวนิสต์จีน (พคจ.)
นับตั้งแต่ ค.ศ. 1987 การประชุมสภาแห่งชาติจัดขึ้นในเดือนตุลาคมหรือพฤศจิกายน สถานที่จัดซึ่งเริ่มตั้งแต่ ค.ศ. 1956 คือมหาศาลาประชาชนในกรุงปักกิ่ง การประชุมสภาแห่งชาติเป็นสถานที่สาธารณะสำหรับการเปลี่ยนแปลงผู้นำระดับสูงของพรรคคอมมิวนิสต์จีนและเป็นเหตุการณ์ที่เป็นทางการสำหรับการแก้ไขธรรมนูญของพรรค ในช่วงสองทศวรรษที่ผ่านมา การประชุมสภาแห่งชาติของพรรคคอมมิวนิสต์จีนมีบทบาทสำคัญอย่างน้อยก็ในเชิงสัญลักษณ์ของการเปลี่ยนแปลงผู้นำ และด้วยเหตุนี้จึงได้รับความสนใจจากสื่อนานาชาติ
ที่ประชุมสภาจะอนุมัติการเป็นสมาชิกของคณะกรรมาธิการกลาง องค์การที่ประกอบด้วยผู้มีอำนาจตัดสินใจสูงสุดในพรรค รัฐ และสังคมอย่างเป็นทางการ อย่างไรก็ตาม ในทางปฏิบัติ จะมีการเสนอชื่อผู้สมัครเข้าสู่คณะกรรมาธิการกลางในจำนวนมากกว่าจำนวนที่นั่งว่างเพียงเล็กน้อยเท่านั้น ซึ่งจำกัดบทบาทของสภาในกระบวนการคัดเลือกให้เหลือเพียงการคัดผู้สมัครที่ไม่เป็นที่นิยมออกไปเท่านั้น ในแต่ละรอบห้าปีของสภาประชาชนแห่งชาติ จะมีการประชุมเต็มคณะของคณะกรรมาธิการกลางหลายครั้ง ซึ่งตั้งแต่กลางคริสต์ทศวรรษ 1990 เป็นต้นมา ได้จัดขึ้นอย่างสม่ำเสมอโดยประมาณปีละครั้ง
การประชุมสภาแห่งชาติพรรคคอมมิวนิสต์จีนครั้งที่ 9

| --- | --- |
วันที่: 1–24 เมษายน ค.ศ. 1969 (24 วัน)
ที่ตั้ง: มหาศาลาประชาชน ปักกิ่ง ประเทศจีน
ผู้เข้าร่วม: ผู้แทน 1,152 คน
ผล: การเลือกคณะกรรมาธิการกลางชุดที่ 9
การประชุมสภาแห่งชาติพรรคคอมมิวนิสต์จีนครั้งที่ 9 (จีน: 中国共产党第九次全国代表大会) จัดขึ้น ณ มหาศาลาประชาชน กรุงปักกิ่ง ระหว่างวันที่ 1 ถึง 24 เมษายน ค.ศ. 1969 มีผู้แทน 1,512 คนเข้าร่วมประชุมในนามสมาชิกพรรคประมาณ 22 ล้านคน
เป็นเวลานานหลังจากการประชุมสภาแห่งชาติครั้งที่ 8 คณะกรรมาธิการกลางพรรคคอมมิวนิสต์จีนได้จัดการประชุมครั้งนี้ขึ้นในช่วงที่การปฏิวัติทางวัฒนธรรมกำลังรุนแรงที่สุด และถือได้ว่าเป็นเหตุการณ์สำคัญที่เป็นจุดเปลี่ยน การประชุมได้ให้การรับรองอย่างเป็นทางการในการกวาดล้างทางการเมืองต่อหลิว เช่าฉี และเติ้ง เสี่ยวผิง และได้ยกระดับพันธมิตรหัวรุนแรงของเหมาขึ้นสู่อำนาจ นอกจากนี้ การประชุมยังได้เลือกคณะกรรมาธิการกลางพรรคคอมมิวนิสต์จีนชุดที่ 9 ต่อมาได้มีการจัดการประชุมสภาแห่งชาติครั้งที่ 10
การประชุม

หลิน เปียว ได้กล่าวรายงานทางการเมืองที่สำคัญในการประชุม รายงานฉบับนี้ยกย่องแนวคิดการปฏิวัติอย่างต่อเนื่องของเหมาที่ว่าชนชั้นกระฎุมพียังคงพยายามฟื้นฟูระบอบทุนนิยมแม้จะถูกโค่นจากอำนาจไปแล้ว และการพยายามนั้นควรถูกการปราบปรามล่วงหน้า สุนทรพจน์ของหลินได้รับเสียงปรบมืออย่างกึกก้องจากผู้เข้าร่วมประชุม และถูกขัดจังหวะด้วยการตะโกนคำขวัญบ้างเป็นระยะ การประชุมได้ติดฉลากให้หลิว เช่าฉีเป็น "ตัวอย่างของชนชั้นกระฎุมพี"
มีผู้แทนเข้าร่วมการประชุม 1,512 คน แม้ว่าจะไม่ใช่สมาชิกพรรคทั้งหมดก็ตาม ส่วนหนึ่งที่สำคัญประกอบด้วยกลุ่มยุวชนแดง และมีจำนวนผู้แทนจากกองทัพปลดปล่อยประชาชนเพิ่มขึ้นอย่างเห็นได้ชัด หลายคนในกลุ่มนี้มีความภักดีต่อหลิน เปียว
ในการประชุมครั้งนี้ อุดมการณ์ "ปฏิวัติอย่างต่อเนื่อง" ของเหมาได้ถูกบรรจุลงในธรรมนูญพรรค และหลิน เปียวได้รับแต่งตั้งให้เป็น "สหายร่วมอุดมการณ์และผู้สืบอำนาจของท่านประธานเหมา"
สำนักเลขาธิการกลางและคณะกรรมการควบคุมส่วนกลาง (องค์กรก่อนหน้าคณะกรรมการสอบวินัยส่วนกลาง) ถูกยุบเลิกในการประชุมครั้งนี้ การประชุมได้เลือกสมาชิกเต็มตัว 170 คนและสมาชิกสำรองอีก 109 คนของคณะกรรมาธิการกลางชุดที่ 9 ในบรรดาสมาชิกเต็มตัวและสำรองเหล่านี้ มีเพียง 53 คนเท่านั้นที่เคยอยู่ในคณะกรรมาธิการกลางชุดที่ 8 การเปลี่ยนแปลงสมาชิกในองค์กรสูงสุดของพรรคคอมมิวนิสต์จีนครั้งใหญ่ถึงร้อยละ 82 นั้น สะท้อนถึงความพยายามอย่างเข้มข้นในการ "ชะล้าง" กลุ่มบุคคลภายในพรรคที่เกิดขึ้นในช่วงปฏิวัติทางวัฒนธรรมก่อนหน้านี้
ผลที่ตามมา

หลังเติ้ง เสี่ยวผิงขึ้นสู่อำนาจใน ค.ศ. 1978 การประชุมครั้งนี้ก็ถูกตัดสินว่า "ไม่ถูกต้องทั้งทางอุดมการณ์ การเมือง และองค์กร ทิศทางชี้นำที่การประชุมกำหนดไว้โดยรวมแล้วผิดพลาด" ส่วนหนึ่งของอนุสาวรีย์ "ชัยชนะแห่งความคิดของเหมา เจ๋อตงจงเจริญ" นั้นประกอบด้วยกลุ่มทหารและพลเรือนที่กำลังเผยแพร่คำขวัญของการประชุมสภาแห่งชาติพรรคคอมมิวนิสต์จีนครั้งที่ 9
เหมา เจ๋อตง และหลิน เปียว ในการประชุมสภาแห่งชาติพรรคคอมมิวนิสต์จีนครั้งที่ 9
ประเทศกาตาร์ในเวิลด์เกมส์

| ประเทศกาตาร์ ในเวิลด์เกมส์ |
| --- | --- |

รหัสประเทศ: QAT
เหรียญ:  ทอง 1 เงิน 2 ทองแดง 1 รวม 4 
การเข้าร่วมแข่งขันเวิลด์เกมส์ (ภาพรวม)
1981 1985 1989 1993 1997 2001 2005 2009 2013 2017 2022
ประเทศกาตาร์ เข้าร่วมการแข่งขันเวิลด์เกมส์ครั้งในเวิลด์เกมส์ 1981
ประวัติ

ในปี ค.ศ. 2005 กาตาร์ได้รับเหรียญแรกในการแข่งขันเวิลด์เกมส์ ที่เมืองดุยส์บวร์ก ประเทศเยอรมนี และเหรียญรางวัลทั้งสองเหรียญนั้นได้รับจากกีฬาเพาะกาย ในปี ค.ศ. 2009 คามัล อับดุลซาลาม อับดุลเราะห์มาน ได้รับเหรียญในการแข่งขันกีฬาเพาะกายในเวิลด์เกมส์ 2009 แต่ถูกริบเหรียญในปี ค.ศ. 2011 หลังจากตรวจพบสารกระตุ้นที่ห้ามใช้ในร่างกาย แปดปีต่อมาในเวิลด์เกมส์ 2017 ที่จัดขึ้นที่เมืองวรอคลอว์ ประเทศโปแลนด์ กาตาร์ได้รับเหรียญทองแดงในกีฬาฟุตบอลชายหาดชาย ในเวิลด์เกมส์ 2022 กาตาร์ได้รับเหรียญเงินในการแข่งขันแฮนด์บอลชายหาดชาย
สรุปเหรียญรางวัล

ดูเพิ่ม: เวิลด์เกมส์ และ สรุปเหรียญรางวัลเวิลด์เกมส์ตลอดกาล
| การแข่งขัน | ทอง | เงิน | ทองแดง | รวม |
| --- | --- | --- | --- | --- |
|  2005 ดุยส์บวร์ก | 1 | 1 | 0 | 2 |
|  2022 เบอร์มิงแฮม | 0 | 1 | 0 | 1 |
|  2017 วรอคลอว์ | 0 | 0 | 1 | 1 |
 2009 เกาสง: 0
| รวม (4 การแข่งขัน) | 1 | 2 | 1 | 4 |
การประชุมสภาแห่งชาติพรรคคอมมิวนิสต์จีนครั้งที่ 10

| --- | --- |

วันที่: 24–28 สิงหาคม ค.ศ. 1973 (4 วัน)
ที่ตั้ง: มหาศาลาประชาชน ปักกิ่ง ประเทศจีน
ผู้เข้าร่วม: ผู้แทน 1,249 คน
ผล: การเลือกคณะกรรมาธิการกลางชุดที่ 10
การประชุมสภาแห่งชาติพรรคคอมมิวนิสต์จีนครั้งที่ 10 (จีน: 中国共产党第十次全国代表大会) จัดขึ้น ณ มหาศาลาประชาชน กรุงปักกิ่ง ระหว่างวันที่ 24 ถึง 28 สิงหาคม ค.ศ. 1973 ผู้แทนจำนวน 1,249 คนเข้าร่วมประชุมในนามสมาชิกพรรคประมาณ 28 ล้านคน การประชุมครั้งนี้จัดขึ้นต่อจากการประชุมสภาแห่งชาติครั้งที่ 9 และก่อนประชุมสภาแห่งชาติครั้งที่ 11
การประชุมครั้งนี้ถือเป็นเหตุการณ์สำคัญที่เกิดขึ้นหลังการล่มสลายของหลิน เปียว และในช่วงที่การปฏิวัติทางวัฒนธรรมยังคงดำเนินต่อไป และมีการเลือกคณะกรรมาธิการกลางพรรคคอมมิวนิสต์จีนชุดที่ 10
รายละเอียดการประชุม

วันที่ 20 สิงหาคม ค.ศ. 1973 ก่อนการประชุม กรมการเมืองพรรคคอมมิวนิสต์จีนมีมติให้ระงับสมาชิกภาพในพรรคของหลิน เปียว, เย่ ฉฺวิน, หฺวาง หย่งเชิ่ง, อู๋ ฝ่าเซี่ยน, หลี่ จั้วเผิง และชิว ฮุ่ยจั้ว ไว้ชั่วคราว
การประชุมเปิดในวันที่ 24 สิงหาคม โดยมีเหมา เจ๋อตง เป็นประธานสมัยเปิดประชุม โจว เอินไหล กล่าวรายงานทางการเมือง และหวัง หงเหวิน รายงานเกี่ยวกับการแก้ไขธรรมนูญ เหมาและโจวเสนอให้มีการฟื้นฟูทางการเมืองแก่สมาชิกพรรคเก่า 13 คน เช่น ถาน เจิ้นหลิน และหลี จิ่งเฉวียน[ต้องการอ้างอิง]
การประชุมสภาแห่งชาติครั้งที่ 10 ได้รับรองธรรมนูญพรรคคอมมิวนิสต์จีนฉบับแก้ไข ซึ่งได้รับการรับรองโดยการประชุมสภาแห่งชาติครั้งที่ 9 มาแล้ว แม้จะมีการกำหนดให้มีการปรับเปลี่ยนโครงสร้างบ้าง แต่บทบัญญัติในหมวดนี้ไม่ได้มีการเปลี่ยนแปลงไปมากนัก เช่น อุดมการณ์ชี้นำและหลักการพื้นฐานของพรรค ในร่างที่แก้ไขแล้ว มีเพียงการอภิปรายและหลักการที่เสนอหรือเกี่ยวข้องกับหลิน เปียวเท่านั้นที่ถูกลบออกไป
การประชุมสภาแห่งชาติครั้งที่ 10 ได้เลือกตั้งสมาชิกคณะกรรมาธิการกลาง 195 คน และสมาชิกสำรอง 124 คน โดยแก๊งออฟโฟร์เข้ามามีบทบาทสำคัญในคณะกรรมาธิการกลางและมีการฟื้นฟูอำนาจให้แก่บุคคลทางการเมืองที่ถูกปฏิบัติอย่างไม่เป็นธรรมในช่วงการปฏิวัติทางวัฒนธรรม ซึ่งรวมถึงหลี่ จั้วเผิง, เติ้งเสี่ยวผิง, หวัง เจี้ยเสียง และบุคคลสำคัญอื่น ๆ
ความสำคัญของการประชุม > โครงสร้างอำนาจใหม่

การล่มสลายของหลิน เปียวและพวกพ้องใน ค.ศ. 1971 ทำให้เกิดตำแหน่งว่างจำนวนมากในพรรคและรัฐบาล จากกรมการเมืองที่มีสมาชิก 21 คน เหลือเพียง 10 คน และจากคณะกรรมาธิการสามัญที่มีสมาชิก 5 คน เหลือเพียง 3 คน คือ เหมา เจ๋อตง, โจว เอินไหล และคัง เชิง ที่ยังคงอยู่ในตำแหน่ง ดังนั้น การประชุมสภาแห่งชาติครั้งที่ 10 จึงได้ถูกจัดขึ้นเพื่อเลือกสมาชิกใหม่เข้ามาแทนที่ตำแหน่งที่ว่างและเพื่อประณามการกระทำของหลิน เปียว ในฐานะผู้ฉวยโอกาสฝ่ายขวาที่ "ชูธงแดงเพื่อปราบธงแดง"
ระหว่างการประชุม แก๊งออฟโฟร์สามารถรักษาตำแหน่งได้โดยได้รับการสนับสนุนจากเหมา เจียง ชิง และเหยา เหวินยฺเหวียน ได้รับเลือกเข้าสู่กรมการเมือง จาง ชุนเฉียว เข้าสู่คณะกรรมาธิการสามัญฯ และหวังหงเหวิน ดำรงตำแหน่งรองประธานพรรคคนที่ 2
ความสำคัญของการประชุม > ความต่อเนื่องของการปฏิวัติทางวัฒนธรรม

หวัง หงเหวิน ได้ประกาศการทำลาย "สองสำนักงานใหญ่ของชนชั้นกลาง หนึ่งในนั้นนำโดยหลิว เช่าฉี และอีกหนึ่งโดยหลิน เปียว" ในคำปราศรัยเปิดตัวของเขาในระหว่างการประชุม หวังเน้นย้ำจิตวิญญาณปฏิวัติที่กล้าที่จะสวนกระแสและความสำคัญของการฝึกอบรมผู้นำรุ่นเยาว์ เมื่ออนาคตของประเทศอยู่ในกำมือของคนหนุ่มสาว การต่อสู้และการปฏิวัติอย่างต่อเนื่องจะเป็นเครื่องหมายสำคัญในชีวิตการเมืองของจีน
หอสมุดประชาชนนิวยอร์ก

| หอสมุดประชาชนนิวยอร์ก |
| --- | --- |
New York Public Library
หอสมุดประชาชนนิวยอร์ก สาขาหลัก, แมนแฮตตัน
ก่อตั้ง: 1895; 130 ปีที่แล้ว (1895)
สถานที่ตั้ง: นครนิวยอร์ก รัฐนิวยอร์ก สหรัฐอเมริกา
พิกัด: 40°45′11″N 73°58′55″W﻿ / ﻿40.75306°N 73.98194°W﻿ / 40.75306; -73.98194
สาขา: 92
การเก็บรวบรวม
ขนาด: 55 ล้านเล่ม และรายการอื่น ๆ
การเข้าถึงและการใช้บริการ
การให้บริการประชากร: 3.5 ล้านคน (แมนแฮตตัน, เดอะบร็องซ์ และเกาะสแตเทน)
ข้อมูลอื่น
งบ: 302,208,000 ดอลลาร์สหรัฐ (2017) บริจาค: 1,448,838,000 ดอลลาร์สหรัฐ
ผู้อำนวยการ: Anthony Marx, ประธาน และ ประธานกรรมการบริหาร William P. Kelly, Andrew W. Mellon, ผู้อำนวยการห้องสมุดการวิจัย
บุคลากร: 3,150
เว็บไซต์: www.nypl.org
แผนที่
th
หอสมุดประชาชนนิวยอร์ก (อังกฤษ: New York Public Library (NYPL)) คือ หอสมุดสาธารณะในนครนิวยอร์ก ด้วยหนังสือเกือบ 53 ล้านเล่ม หอสมุดแห่งนี้มีขนาดใหญ่เป็นอันดับ 2 ของสหรัฐอเมริกา (และอันดับ 3 ของโลก) รองจากหอสมุดรัฐสภา หอสมุดมีการบริหารจัดการอย่างเป็นอิสระ และดำเนินการโดยไม่แสวงหาผลกำไร หอสมุดมีสาขาในเขต (Borough) แมนแฮตตัน, เดอะบร็องซ์ และเกาะสแตเทน โดยมีการเข้าร่วมกับหอสมุดทางวิชาการ (academic libraries) และวิชาชีพ (professional libraries) ในเขตรัฐนิวยอร์ก ส่วนเมืองอื่น ๆ ใน 2 เขตของนครนิวยอร์ก ได้แก่ บรุกลิน และควีนส์ มีการให้บริการโดยหอสมุดสาธารณะบรุกลินส์ และหอสมุดควีนส์ สาขาของหอสมุดประกอบด้วยหอสมุดวิจัย (research libraries) และหอสมุดที่ยืมหนังสือได้ (Lending libraries)
หอสมุดดำเนินงานในศตวรรษที่ 19 และกลายเป็นศูนย์รวมหนังสือจากที่ต่าง ๆ รวมถึงเป็นแหล่งสังคมของผู้รักหนังสือ (bibliophiles) และผู้มั่งคั่ง โดยได้รับการสนับสนุนจากมูลนิธิและชาวอเมริกันที่ร่ำรวยในแต่ละยุคสมัย
อาคารหลัก

อาคารหลักของหอสมุด ตั้งอยู่บนถนนสายที่ 5 (Fifth Avenue) ก่อสร้างระหว่าง ค.ศ. 1897-1911 และเปิดทำการใน ค.ศ. 1911 ตัวอาคารหลักคือ 1 ใน 4 ของหอสมุดวิจัย ห้องที่มีชื่อเสียงคือ ห้องอ่านหนังสือหลักโรส (Rose Main Reading Room : Room 315) มีกว้าง 78 ฟุต (23.8 เมตร) ความยาว 297 ฟุต (90.5 เมตร) ความสูงถึงเพดาน 50 ฟุต (15.8 เมตร)
ห้องโรส ประกอบด้วยแถวตู้หนังสืออ้างอิงนับพันเล่ม ซึ่งเปิดโล่งแต่ละชั้นของระเบียง เหนือขึ้นไปมีหน้าต่างขนาดใหญ่และโคมไฟระย้า ตกแต่งด้วยไม้เนื้อแข็ง โต๊ะ เก้าอี้ และโคมไฟทองเหลือง รวมถึงมีการติดตั้งเครื่องคอมพิวเตอร์ เพื่อค้นหาหนังสือหอสมุด มีอุปกรณ์อำนวยความสะดวกและอินเทอร์เน็ตสำหรับแล็ปท็อป นอกจากนี้ยังมีห้องพิเศษ โดยตั้งชื่อเพื่อเป็นเกียรติกับนักประพันธ์และนักวิชาการคนสำคัญ ซึ่งเป็นผู้วิจัยและเขียนหนังสือของหอสมุด แต่ไม่เพียงนักวิชาการเท่านั้น ระหว่างภาวะเศรษฐกิจตกต่ำครั้งใหญ่ (Great Depression) สมาชิกหอสมุดหลายคนออกจากงานและใช้หอสมุดที่จะปรับปรุงชีวิตของพวกเขา หอสมุดได้รับการประกาศสิ่งสำคัญทางประวัติศาสตร์แห่งชาติ ใน ค.ศ. 1965
ภาพพาโนรามา ห้องอ่านหนังสือหลักโรส (Rose Main Reading Room)
ภาพพาโนรามา ภายนอกหอสมุดประชาชนนิวยอร์ก
สมุดภาพ

อาคารหอสมุดใน ค.ศ. 1908 ในข่วงสุดท้ายของการก่อสร้าง
ห้องแผนที่
ภายในหอสมุด
ภายนอกหอสมุด
สิงโตด้านหน้าหอสมุด
การประชุมสภาแห่งชาติพรรคคอมมิวนิสต์จีนครั้งที่ 8

| --- | --- |
เหมา เจ๋อตง กำลังกล่าวสุนทรพจน์ในการประชุมสมัยแรกใน ค.ศ. 1956
วันที่: 15–27 กันยายน ค.ศ. 1956 (12 วัน, สมัยแรก) 5–23 พฤษภาคม ค.ศ. 1958 (18 วัน, สมัยที่สอง)
ที่ตั้ง: ห้องประชุมสภาที่ปรึกษาการเมืองประชาชนจีน ปักกิ่ง ประเทศจีน
ผู้เข้าร่วม: ผู้แทน 1,026 คน
ผล: การเลือกคณะกรรมาธิการกลางชุดที่ 8
การประชุมสภาแห่งชาติพรรคคอมมิวนิสต์จีนครั้งที่ 8 (จีน: 中国共产党第八次全国代表大会) จัดขึ้นเป็นสองสมัย ครั้งแรกระหว่างวันที่ 15–27 กันยายน ค.ศ. 1956 และครั้งที่สองระหว่างวันที่ 5–23 พฤษภาคม ค.ศ. 1958 ณ กรุงปักกิ่ง นับเป็นการประชุมครั้งแรกของพรรคคอมมิวนิสต์จีนนับตั้งแต่เข้าควบคุมจีนแผ่นดินใหญ่และก่อตั้งสาธารณรัฐประชาชนจีนใน ค.ศ. 1949 การประชุมครั้งนี้จัดขึ้นหลังการประชุมสภาแห่งชาติครั้งที่ 7 และก่อนการประชุมสภาแห่งชาติครั้งที่ 9 ผู้แทน 1,026 คนและผู้แทนสำรอง 86 คนเข้าร่วมประชุมในนามสมาชิกพรรค 10.73 ล้านคน
ขณะนั้นมหาศาลาประชาชนยังไม่ถูกสร้างขึ้น จึงได้จัดประชุมในห้องประชุมสภาที่ปรึกษาการเมืองแห่งชาติแทน
ขบวนแห่วันชาติที่กรุงปักกิ่งเมื่อวันที่ 1 ตุลาคม ค.ศ. 1956 เพื่อเฉลิมฉลองการประชุมสภาแห่งชาติครั้งที่ 8
รายละเอียดการประชุม

การก้าวกระโดดไกลไปข้างหน้าถูกประกาศใช้และบังคับใช้ฝ่ายเดียว
รายละเอียดการประชุม > ผู้แทน

ผู้แทน: 1,026 คน
ผู้แทนสำรอง: 86 คน
เป็นตัวแทนสมาชิกพรรค: 10,730,000 คน
รายละเอียดการประชุม > ความสำคัญ

การประชุมสภาแห่งชาติครั้งที่ 8 เป็นการประชุมใหญ่ครั้งแรกที่จัดขึ้นในรอบ 11 ปี และเป็นการประชุมใหญ่ครั้งแรกนับตั้งแต่การก่อตั้งสาธารณรัฐประชาชนจีน ความคิดของเหมา เจ๋อตงถูกถอดจากธรรมนูญพรรคคอมมิวนิสต์จีนและลัทธิบูชาบุคคลถูกประณาม เทคโนแครตของพรรคอย่างหลิว เช่าฉีและเติ้ง เสี่ยวผิง ก็มีบทบาทสูงขึ้น และมีการเลือกคณะกรรมาธิการกลางพรรคคอมมิวนิสต์จีนชุดที่ 8
ดูเพิ่ม

คณะกรรมาธิการพิจารณาคุณสมบัติของการประชุมสภาแห่งชาติพรรคคอมมิวนิสต์จีนครั้งที่ 8
ประเทศกรีซในเวิลด์เกมส์

| ประเทศกรีซ ในเวิลด์เกมส์ |
| --- | --- |

รหัสประเทศ: GRE
เหรียญ อันดับ 42:  ทอง 5 เงิน 11 ทองแดง 7 รวม 23 
การเข้าร่วมแข่งขันเวิลด์เกมส์ (ภาพรวม)
1981 1985 1989 1993 1997 2001 2005 2009 2013 2017 2022
ประเทศกรีซ ซึ่งเป็นประเทศต้นกำเนิดของการแข่งขันกีฬาโอลิมปิกได้เข้าร่วมการแข่งขันเวิลด์เกมส์ ตั้งแต่ปี ค.ศ. 1997 ในหลากหลายประเภทกีฬา และจนถึงปี ค.ศ. 2022 กรีซได้รับเหรียญรวมทั้งสิ้น 23 เหรียญ (เหรียญทอง 5 เหรียญ, เหรียญเงิน 11 เหรียญ, เหรียญทองแดง 7 เหรียญ) และอยู่ในอันดับที่ 42 ในสรุปเหรียญรางวัลเวิลด์เกมส์ตลอดกาล
เหรียญรางวัล > เหรียญและอันดับตามการแข่งขัน

| 0 | 1 | 2 | 3 | 4 | 5 |
| --- | --- | --- | --- | --- | --- |
| การแข่งขัน | เหรียญทอง | เหรียญเงิน | เหรียญทองแดง | รวม | อันดับ |
1981 ซานตาคลารา: -
1985 ลอนดอน: -
1989 การ์ลสรูเฮ: -
1993 เดนฮาก: -
| 1997 ลาฮติ | 1 | 1 | 1 | 3 | 30 |
| 2001 อากิตะ | 1 | 2 | 0 | 3 | 21 |
| 2005 ดุยส์บูร์ก | 1 | 2 | 0 | 3 | 28 |
| 2009 เกาสง | 1 | 1 | 1 | 3 | 29 |
| 2013 กาลี | 0 | 1 | 1 | 2 | 50 |
| 2017 โวรอซวัฟ | 0 | 1 | 0 | 1 | 53 |
| 2022 เบอร์มิงแฮม | 1 | 3 | 4 | 8 | 35 |
| รวม | 5 | 11 | 7 | 23 | 42 |
รายชื่อนิตยสารในประเทศไทย

นี่คือ รายชื่อนิตยสารในประเทศไทย
นิตยสารการกีฬาและวิชาการปืน

นิตยสารการกีฬาและวิชาการปืน (Guns & Games Magazine)
นิตยสารกันส์ แอนด์ แทคติกส์ (Guns & Tactics Magazine)
นิตยสารสตาร์ซ็อคเกอร์ (Starsoccer)
HotGolf
นิตยสารการเกษตร

นิตยสาร AQUA BIZ (AQUA BIZ Magazine)
นิตยสาร AQUARIUM BIZ (AQUARIUM BIZ Magazine)
การดำเนินชีวิตในเมือง

ThaiHotelsandTrave
Citylife Magazine
LIFANDHOME/ไลฟ์แอนด์โฮม
การตลาด-การจัดการ

A Month Thailand หนังสือพิมพ์ไลฟ์สไตล์สำหรับมนุษย์เงินเดือน
แบรนด์เอจ
ไทคูน
โพซิสชั่นนิ่ง
มาร์เกตเธียร์
ดีฉัน
เอสพลัสเอ็ม
Forbes Thailand
Me magazine
การแต่งงาน

WE
การบริหารจัดการ

A Month Thailand หนังสือพิมพ์ไลฟ์สไตล์สำหรับมนุษย์เงินเดือน
For Quality Management Magazine
Logistics Thailand
MBA
การศึกษา

UP2U Magazine
การสื่อสาร / วิทยุสมัครเล่น

100 วัตต์
การ์ตูนและแอนิเมชั่น

ขายหัวเราะ
ทีวีแมกกาซีน
มหาสนุก
OTAKU Magazine
อี.คิว.แม็ก
เกร็ดความรู้รอบโลก

ต่วย'ตูน
ปริศนา
แปลก
แปลก (สเปเชี่ยล)
แปลกทะลุโลก
ฉงน
ขนส่งลำเลียง

LO Digest
Logistics Thailand
BUS & TRUCK
ครอบครัว

รักลูก
BE MAGAZINE
Kidscovery For Parents
Real Parenting
ความคิดสร้างสรรค์

A Month Thailand หนังสือพิมพ์ไลฟ์สไตล์สำหรับมนุษย์เงินเดือน
Computer Arts Thailand
BE MAGAZINE
Creative Idea & Kaizen
Creative Thailand
no
Wallpaper Magazine Thai Edition
Look Around Magazine
ความงาม

สุดสัปดาห์
InStyle
SPICY
ความรู้ทั่วไป

สรรสาระ
Creative Thailand
IS am..are ครอบครัวพอเพียง
NATIONAL GEOGRAPHIC (ฉบับภาษาไทย)
คอมพิวเตอร์และเกมส์

เมนูคอมพิวเตอร์ไอเดีย
ฟิวเจอร์เกมเมอร์
อีจีเอ็ม
วีกลีออนไลน์
เกมเมอร์นิวส์
อาร์โอนิวส์
บีคอม
Computerworld
Eworld
pc today
Windows ITPro
Enterprise ITPro
ดนตรีและเพลง

บันเทิงคดี
มิวสิกเอกซ์เพรส
ครอสส์โรด
สีสัน
เดอะกีตาร์
ลูกทุ่งอินเตอร์
ตกแต่งบ้าน

บ้านและสวน
my home
room
Kitchen & Home
ท่องเที่ยว

A Month Thailand หนังสือพิมพ์ไลฟ์สไตล์สำหรับมนุษย์เงินเดือน
ThaiHotelsandTrave
VOYAGE (โวยาจ)
คู่สร้างคู่สม
จีเอ็มแทรเวล
แทรเวลทริปส์
เพื่อนเดินทาง
เที่ยวรอบโลก
อนุสาร อ.ส.ท.
khaosaner
iDes+ Magazine, ไอเดส
sneak out
ธุรกิจ

A Month Thailand หนังสือพิมพ์ไลฟ์สไตล์สำหรับมนุษย์เงินเดือน
การเงินธนาคาร
ขายดี
Fobes Thailand
Business Highlight
Money & Wealth Magazine
Thailand Insurance
Business+ (บิสิเนส พลัส)
Advanced Business Magazine
Me magazine
นวัตกรรม

คู่สร้างคู่สม
Technology Promotion & InnoMag Magazine
ไฟฟ้าและอิเลคทรอนิค

MM ELECTRONICS Magazine
แฟชันและความงาม

A Month Thailand หนังสือพิมพ์ไลฟ์สไตล์สำหรับมนุษย์เงินเดือน
กุลสตรี
ขวัญเรือน
หญิงไทย
คลีโอ
คอสโมโพลิแทน
ชีซ
เปรียว
แพรว
แมรีแคลร์
L'Officiel ลอฟฟีเซียล
ลิปส์
ลุกซ์
โวลุม
สกุลไทย
สุดสัปดาห์
อารีน่า
อิมเมจ
แอลล์
InStyle (Thailand)
lemonade
TTIS FashionBiz
UP2U Magazine
WANT LIFE & HEALTH
SPICY
แม่และเด็ก

บันทึกลูกแม่
มาเทอร์แอนด์เบบี
แม่และเด็ก
รักลูก
Kidscovery For Parents
Real Parenting
Junior Mag
ภาพยนตร์และละครโทรทัศน์

สตาร์พิกส์ (ดาราภาพ)
ภาพยนตร์บันเทิง
โลกดารา
ดาราภาพยนตร์
เอนเตอร์เทน (นิตยสาร)
ทีวีพูล
ฟิล์มแมกซ์
ไบโอสโคป (นิตยสาร)
gossip star
daradaily
oops!
zubzip
สาระแนดารา
OHO
เอฟ 3 (นิตยสาร)
Channel 7 บันเทิง 7 สี